Presidensie verwerp gerugte oor skuiwe in die kabinetJacob Zuma. Foto: Flickr/GovernmentZA Die presidensie het Donderdag in ŉ verklaring gesê hy neem kennis van ŉ lys van name wat op sosiale media die ronde doen oor ministers en adjunkministers wat na bewering in die kabinet geskuif gaan word. “Die lys is onbekend aan pres. Jacob Zuma,” het Bongani Ngqulunga, woordvoerder van die presidensie in ŉ verklaring gesê. “Dit is duidelik die werk van skelm mense wat verwarring en onsekerheid wil saai. “Pres. Zuma veroordeel ten sterkste die kwaadwillige verspreiding van leuens deur mense wat nie die belange van die land op hul hart dra nie.”